Dalufnin (kundinyota)

Dalufnin (Delphinus kwa Kilatini na Kiingereza) Uhusika milikishi (:en:genitive) ya neno "Delphinus" katika lugha ya Kilatini ni " Delphini " na hili ni umbo la jina linaloonekana katika majina ya nyota za kundi hili kama vile Alfa Delphini, nk..  ni jina la kundinyota ndogo ya angakaskazi.

Mahali pake
Dalufnin inapakana na makundinyota jirani ya Mbweha   (Vulpecula), Sagita   (Sagitta), Ukabu (Aquila), Dalu (Ndoo) (Aquarius), Mwanafarasi   (Equuleus) na Farasi (Pegasus).

Jina
Dalufnin ilijulikana kwa jina hili kwa miaka mingi kati ya mabaharia Waswahili waliotumia nyota kutafuta njia baharini wakati wa usiku.ling. Knappert 1993

Jina la Dalufnin linatokana na Kiarabu دلفين dulfiin  ambalo ni umbo la jina asilia la Kigiriki δελφίς delfis (baadaye delphinus kwa tahajia ya KilatiniShina la δελφίς delfis ni δελφιν- delfin- jinsi inavyoonekana katika uhusika milikishi wake δελφινις delfinis na kutoka hapa umbo ndefu zaidi liliingia katika Kilatini) ambayo ni jina kwa nyangumi mdogo mwenye meno anayeitwa pomboo kwa Kiswahili.

Wagiriki wa Kale waliwatazama akina pomboo kama wasaidizi wa mabahariaKuna hadithi nyingi kuhusu pomboo waliosaidia mabaharia walioanguka baharini na kuwabeba hadi mwambao, ling. Allen uk. 200 na viumbe watakatifu wa miungu kama Poseidon (mungu wa bahari). Imani hii ilileta hadithi mbalimbali katika mitholojia ya Kigiriki ambako pomboo walitekeleza shughuli kwa niaba ya miungu yao. ing. Allen, Star-Names and their Meanings, 199

Delphinus - Dalufnin ni kati ya makundinyota yaliyotajwa tayari na Klaudio Ptolemaio katika karne ya 2 BK.  Iko pia katika orodha ya makundinyota 88 ya  Umoja wa Kimataifa wa Astronomia  kwa jina la Delphinus. Kifupi chake rasmi kufuatana na UKIA ni 'Del'. The Constellations , tovuti ya International Astronomical Union , iliangaliwa Oktoba 2017

Nyota
Nyota za Dalufnin kwa jumla ni dhaifu; angavu zaidi ni Alfa, Beta, Gamma na Delta zinazofanya pembenne kama trapeza iliyoitwa pia „jeneza ya Ayubu“ Asili yake haijulikani, linganisha ling. Ridpath, Stars of Delphinus. Jina hili liliingia pia katika wimbo "Job's Coffin" wa mwimbaji Tory Amos.

Nyota za Alfa na Beta zina majina ya ajabu yaani Rotanev na Sualocin. Ukisoma majina haya kinyume unapata jina la "Nicolaus Venator" amabalo ni umbo la Kilatini la "Niccolò Cacciatore"ling. Ian Ridpath, Stars of Delphinus aliyekuwa msaidizi wa mwanaastronomia Mwitalia Guiseppe PiazziRotanev, tovuti ya Prof Jim Kaler, University of Illinois, iliangaliwa Oktoba 2017. 

 Jina la(Bayer) Namba yaFlamsteed Jina (Ukia) Mwangaza unaoonekana Umbali (miaka nuru) Aina ya spektraβ6   Rotanev3,63m80F5 IVα9Sualocin 3,77m240B9 IVγ123,9mK1 IV + F7 Vε2Deneb Dulfim4,03m358B6 IIIδ11 4,43m223F1 V

Tanbihi

Viungo vya Nje
 Constellation Guide: Delphinus constellation
Delphinus , "Stars", kwenye tovuti ya Prof Jim Kaler, University of Illinois, iliangaliwa Oktoba 2017
 Star Tales – Delphinus, tovuti ya Ian Ridpath, iliangaliwa Oktoba 2017
 The Deep Photographic Guide to the Constellations: Delphinus

Marejeo
 Richard Hinckley Allen: Star-Names and their Meanings; kwa G. E. Stechert New York, Leipzig, London, Paris 1899, “Delphinus” ukurasa 321 ff (online hapa kwenye archive.org)
 Jan Knappert, 1993: The Swahili Names of Stars, Planets and Constellations; The Indian Ocean Review September 1993 Volume 6 No. 3 September 1993, kurasa 6-7,  ISSN 1031-2331